Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 175 - 176



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2008 sekä viraston vastaukset [1], ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 [3] ja erityisesti sen 17 artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön (A7-0087/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että parlamentti myönsi 23. huhtikuuta 2009 Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2007 [5] ja päätökseen liitetyssä päätöslauselmassa se muun muassa: - totesi tilintarkastustuomioistuimen arvostelleen sitä, että operatiivisten toimien täytäntöönpano keskittyi vuoden 2007 viimeiseen neljännekseen ja että noin 40 prosenttia operatiivisia toimia koskevista sitoumuksista ja yli 50 prosenttia kyseisistä maksuista suoritettiin marraskuussa ja joulukuussa 2007, - oli tyytymätön viraston vastaukseen, jonka mukaan tietyissä tapauksissa siirretyt määrärahat oli jossain määrin laskettu summittaisesti, - oli huolissaan siitä, että tilintarkastustuomioistuin havaitsi erityisesti seuraavia puutteita hankintamenettelyissä: tarjousten esivalintaa ei ollut perusteltu, arviointikomitea ei ollut allekirjoittanut arviointiasiakirjoja eikä aineistoja ollut jäsennelty, minkä lisäksi ne olivat puutteellisia; Toiminta 1. on tyytyväinen viraston saavutuksiin vuonna 2008, Euroopan sähköisten viestintäverkkojen toimintakyvyn parantamiseen ja jäsenvaltioiden kanssa tehtävän yhteistyön kehittämiseen ja tukemiseen; 2. kehottaa virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina; Talousarvio- ja varainhallinto 3. panee merkille, että tilintarkastustuomioistuin on havainnut ongelmia hankintamenettelyissä – etenkin puitesopimusten määrärahat on aliarvioitu; korostaa erityisesti, että hankintoja koskevien määrärahojen arvioiminen liian pieniksi haittaa oikeudenmukaista kilpailua, sillä yritykset ovat vähemmän halukkaita esittämään tarjouksia, jos niiden arvo on pieni; panee kuitenkin merkille viraston vastauksen tähän sen tehtyä vuoden 2009 kolmannella neljänneksellä uuden ehdotuspyynnön aiempien puutteiden korjaamiseksi; 4. panee merkille, että virasto pyrkii edelleen kaikin tavoin saamaan isäntävaltion veroviranomaisilta 45000 euron korvauksen etukäteen maksamastaan arvonlisäverosta; 5. toteaa, että viraston tileille kirjattiin vuonna 2008 korkotuloja 143818 euroa; päättelee vuositilinpäätöksestä ja korkojen määrästä, että virastolla on jatkuvasti käytettävissään suuret käteisvarat; toteaa, että 31. joulukuuta 2008 viraston käteisvarat olivat 2436694 euroa; kehottaa komissiota tutkimaan, miten voitaisiin varmistaa asetuksen (EY, Euratom) N:o 2343/2002 15 artiklan 5 kohdan mukaisen tarveperusteisen kassanhallinnan täysimääräinen soveltaminen ja mitä muutoksia olisi tehtävä viraston käteisvarojen pitämiseksi pysyvästi mahdollisimman vähäisinä; Sisäinen tarkastus ja henkilöstö 6. onnittelee virastoa siitä, että se on pannut täytäntöön kaikki kahdeksan "erittäin tärkeiksi" luokiteltua sisäisen tarkastuksen yksikön suositusta; panee merkille, että kyseiset suositukset liittyivät sisäisen valvonnan standardien tarkastuksen täytäntöönpanon seurantaan ja henkilöstöhallintoon (esimerkiksi henkilöstöpolitiikka, vuonna 2008 päättyneiden sopimusten uusiminen, valintalautakuntien riippumattomuus, koulutuspalvelut sekä ylennysmenettelyjen avoimuus); 7. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan [6]. [1] EUVL C 304, 15.12.2009, s. 16. [2] EYVL L 248, 16.9.2002, s. 1. [3] EUVL L 77, 13.3.2004, s. 1. [4] EYVL L 357, 31.12.2002, s. 72. [5] EUVL L 255, 26.9.2009, s. 153. [6] Hyväksytyt tekstit, P7_TA(2010)0139 (Katso tämän virallisen lehden sivu 241). --------------------------------------------------